cyanic-selkie/wikianc huggingface dataset:
সর্বোচ্চঈশ্বরবাদ
হিন্দুধর্ম
জেনিয়েন ফাউলার বলেন, বৈদিক যুগে ঐশ্বরিক বা একের ধারণা একেশ্বরবাদী ঈশ্বরের চেয়ে বেশি বিমূর্ত, এটি অভূতপূর্ব মহাবিশ্বের পিছনের বাস্তবতা। বৈদিক স্তোত্রগুলি এটিকে "সীমাহীন, বর্ণনাতীত, পরম নীতি" হিসাবে বিবেচনা করে, এইভাবে বৈদিক ঐশ্বরিক সর্বজনীনতাবাদের কিছু কিছু যা সরল সর্বোচ্চঈশ্বরবাদের পরিবর্তে। বৈদিক যুগের শেষভাগে, উপনিষদিক যুগের শুরুর দিকে (আনু: ৮০০ খ্রিষ্টপূর্বাব্দ), দিব্যজ্ঞানভিত্তিক অনুমানগুলি উদ্ভূত হয় যা এমন ধারণার বিকাশ ঘটায় যেগুলিকে পণ্ডিতরা বিভিন্নভাবে অদ্বৈতবাদ, অঈশ্বরবাদ ও সর্বেশ্বরবাদের রূপ বলে থাকেন। ঈশ্বরের ধারণাকে প্রশ্নবিদ্ধ করার উদাহরণ, এতে পাওয়া বৈষম্যবাদী স্তোত্রগুলি ছাড়াও, ঋগ্বেদের পরবর্তী অংশে রয়েছে, যেমন নাসদীয় সূক্ত। হিন্দুধর্ম অধিভৌতিক পরম ধারণাকে ব্রহ্ম বলে, এর মধ্যে অন্তর্নিহিত এবং অব্যবহিত বাস্তবতাকে অন্তর্ভুক্ত করে।   বিভিন্ন দর্শন ব্রহ্মকে ব্যক্তিকেন্দ্রিক, নৈর্ব্যক্তিক বা স্বতন্ত্র হিসেবে ব্যাখ্যা করে। ঈশ্বর চন্দ্র শর্মা এটিকে "অস্তিত্ব ও অ-অস্তিত্ব, আলো ও অন্ধকার, এবং সময়, স্থান ও কারণের সমস্ত দ্বৈততা অতিক্রম করে পরম বাস্তবতা" হিসাবে বর্ণনা করেছেন।
খাদিজা মসজিদ (মালমো)
খাদিজা মসজিদ (সুইডিশ:Umm al-Muminin Khadija-moské) হল মালমো, স্ক্যান কাউন্টি, সুইডেনের একটি মসজিদ। ২০১৭ সালের মসজিদটি ২০০০ লোকের ধারণক্ষমতা সহ স্ক্যান্ডিনেভিয়ার বৃহত্তম মসজিদ।
সর্বোচ্চঈশ্বরবাদ
হেলেনিস্টিক ধর্ম
যখন গ্রিক ও রোমান ধর্ম বহুঈশ্বরবাদ হিসাবে শুরু হয়েছিল, ধ্রুপদী যুগে, দর্শনের প্রভাবে, বিভিন্ন ধারণার উদ্ভব হয়েছিল। প্রায়শই জিউস (বা বৃহস্পতি)কে সর্বোত্তম, সর্বশক্তিমান ও সর্বজ্ঞ রাজা এবং অলিম্পিয়ান দেবতাদের পিতা হিসাবে বিবেচনা করা হত। মাইজাস্টিনা কাহলোসের মতে, "প্রাচীন কালের শিক্ষিত বৃত্তে একেশ্বরবাদ ব্যাপক ছিল" এবং "সমস্ত দেবতাকে এক পরম ঈশ্বরের দিক, কণা বা উপাধি হিসাবে ব্যাখ্যা করা হয়েছিল"। ম্যাক্সিমাস টাইরিয়াস (২য় শতাব্দী খ্রিস্টাব্দ) বলেছিলেন: "এমন শক্তিশালী প্রতিদ্বন্দ্বিতা, রাষ্ট্রদ্রোহিতা এবং বিরোধের মধ্যে, আপনি সমস্ত পৃথিবীতে আইন ও দাবি অনুসারে এক দেখতে পাবেন, যে এক ঈশ্বর, সমস্ত কিছুর রাজা ও পিতা এবং অনেক দেবতা, ঈশ্বরের পুত্রগণ, তাঁর সাথে একত্রে শাসন করছেন।"
নয়াপ্লাতোবাদী দার্শনিক প্লোতিনোস শিক্ষা দিয়েছিলেন যে ঐতিহ্যগত বিশ্বাসের দেবতাদের উপরে ছিলেন "একজন",  এবং মাদাউরোসের বহুঈশ্বরবাদী ব্যাকরণবিদ ম্যাক্সিমাস এমনকি বলেছিলেন যে শুধুমাত্র একজন পাগলই সর্বোচ্চ ঈশ্বরের অস্তিত্বকে অস্বীকার করবে।
খ্রিস্টধর্ম
পল দ্য অ্যাপোস্টল, করিন্থিয়ানদের কাছে তাঁর প্রথম পত্রে লিখেছেন যে "আমরা জানি যে মূর্তি কিছুই নয়" এবং "এক ছাড়া অন্য কেউ ঈশ্বর নেই"। তিনি ৫ শ্লোকে যুক্তি দিয়েছেন যে "যদিও স্বর্গে বা পৃথিবীতে যাকে দেবতা বলা হয়", "তবে আমাদের কাছে একমাত্র ঈশ্বর আছে"। শ্লোকে ৫ এর কিছু অনুবাদক, "দেবতা" এবং "প্রভু" শব্দগুলিকে উদ্ধৃতিতে রেখেছেন যে তারা শুধুমাত্র তথাকথিত দেবতা বা প্রভু।
করিন্থিয়ানদের কাছে তার দ্বিতীয় পত্রে, পল "এই জগতের দেবতা" উল্লেখ করেছেন,  যা ১৮শ শতাব্দীর ধর্মতাত্ত্বিক জন গিল শয়তান বা ঈশ্বরের সামনে রাখা বস্তুগত জিনিসগুলির উল্লেখ হিসাবে ব্যাখ্যা করেছেন, যেমন অর্থের পরিবর্তে। ঈশ্বরের থেকে আলাদা কোন দেবতা স্বীকার করা।
কিশোর জোড়গেশ্বর
কিশোর গজনান জোড়গেশ্বর একজন ভারতীয় রাজনীতিবিদ। তিনি ১৯৮২ সালের মহারাষ্ট্র বিধানসভা নির্বাচনে চন্দ্রপুর থেকে স্বতন্ত্র প্রার্থী হিসাবে নির্বাচিত হয়েছিলেন। পূর্বে তিনি শিবসেনার সাথে যুক্ত ছিলেন।
কৌশিক গঙ্গোপাধ্যায়
কৌশিক গঙ্গোপাধ্যায় একজন ভারতীয় চলচ্চিত্রের একাধারে পরিচালক, অভিনেতা ও চিত্রনাট্যকার। তিনি ২০০৪ সালে ওয়ারিশ নামের একটি চলচ্চিত্র পরিলাচনার মধ্য দিয়ে বাংলা চলচ্চিত্রের জগতে প্রবেশ করেন। তার শ্রেষ্ঠ সিনেমাগুলো হল বিসর্জন, বিজয়া, ছোটেদের ছবি, নগরকীর্তন ইত্যাদি।
জন্ম ও শিক্ষাজীবন
কৌশিক গঙ্গোপাধ্যায় ১৯৬৮ সালের ৪ অগাস্ট কলকাতায় জন্মগ্রহণ করেন। তিনি তার প্রাথমিক শিক্ষা শেষ করেন রামকৃষ্ণ মিশন বিদ্যালয় থেকে। তারপরে তিনি যাদবপুর বিশ্ববিদ্যালয় থেকে বাংলা সাহিত্যে স্নাতক পাশ করেন। বিশ্ববিদ্যালয় থাকাকালীন সময় থেকে তিনি থিয়েটার করতেন। এবং সেখানে তার সাথে চূর্ণী গাঙ্গুলির সাথে পরিচয় হয়।
বিয়ে
কৌশিক গঙ্গোপাধ্যায় বিয়ে করেন চূর্ণী গাঙ্গুলিকে। তাদের একমাত্র সন্তানের নাম উজান গাঙ্গুলি।
২০০০–০১ ভারত ক্রিকেট দলের বাংলাদেশ সফর
ভারত ক্রিকেট দল পূর্ব-নির্ধারিত সময়সূচী মোতাবেক ৯ নভেম্বর, ২০০০ তারিখে বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে বাংলাদেশের টেস্ট ক্রিকেটের ইতিহাসে উদ্বোধনী টেস্টে অংশগ্রহণ করে। খেলায় ভারত দল একমাত্র টেস্টে ৯ উইকেটে জয়লাভ করে। দেশের উদ্বোধনী টেস্টে ইতিহাসের তৃতীয় ক্রিকেটার হিসেবে শতরান করেন আমিনুল ইসলাম বুলবুল।
অমর শারদরাও কালে
অমর শারদরাও কালে ১৩তম মহারাষ্ট্র বিধানসভার সদস্য। তিনি আরভি বিধানসভা কেন্দ্রের প্রতিনিধিত্ব করেন। তিনি ভারতীয় জাতীয় কংগ্রেসের অন্তর্ভুক্ত।
জয়া চাকমা
জয়া চাকমা বাংলাদেশের একজন ফুটবল রেফারি ও প্রাক্তন ফুটবলার। তিনি ২১ ডিসেম্বর ২০১৯ থেকে ফিফার পঞ্চম নারী রেফারী হিসেবে যুক্ত হন। তিনি ২০২০ সালের ১ জানুয়ারি থেকে ৩১ ডিসেম্বর পর্যন্ত এক বছর তিনি মেয়েদের আন্তর্জাতিক ম্যাচ পরিচালনা করবেন। এ হিসেবে বাংলাদেশের প্রথম নারী ফিফা রেফারী হিসেবে স্বীকৃতি পান।
জন্ম ও শিক্ষা জীবন
জয়া চাকমা বাংলাদেশের রাঙ্গামাটি জেলায় জন্মগ্রহণ করেন। জয়া চাকমা জাহাঙ্গীরনগর বিশ্ববিদ্যালয়ের ইতিহাস বিষয়ে স্নাতক ও স্নাতকোত্তর ডিগ্রি অর্জন করেন।
ফুটবল
জয়া ২০০৬ সালে রাঙামাটিতে তিন মাসের জন্য ফুটবল ক্যাম্প করেন এবং ঢাকায় মহিলা ক্রীড়া সংস্থার আন্তঃজেলা ফুটবল টুর্নামেন্টে অংশ নেন যাতে তার দল জয়ে লাভ করে। পরবর্তীতে তিনি বাংলাদেশ জাতীয় মহিলা ফুটবল দলে খেলার সুযোগ পান। জয়া ঘরোয়া ফুটবলের পাশাপাশি ইন্দো-বাংলা গেমস, এএফসি অনূর্ধ্ব-১৯ বাছাই টুর্নামেন্ট ও ২০১০ এসএ গেমসে অংশ নেন।
রেফারিং
জয়া ২০১০ সালে রেফারিংয়ে মনোনিবেশ করেন। ২০১২ সালে দল থেকে বাদ পড়ার পর কিছুকাল বিজেএমসিতে চাকরি করেন। একইবছর বঙ্গমাতা ফুটবল টুর্নামেন্ট দিয়ে নিয়মিত রেফারিং শুরু করেন। এরপর শ্রীলঙ্কা, নেপাল ও তাজিকিস্তানে একে একে এএফসি অনূর্ধ্ব-১৪ চ্যাম্পিয়নশিপ খেলা পরিচালনার দায়িত্ব পান। আন্তর্জাতিক ফুটবল ম্যাচে তিনি ২০১৯ পর্যন্ত অন্তত ১০ বছর ধরে রেফারিং করেন। এরমধ্যে ২০১৫ সালে বার্লিনে আন্তর্জাতিক ফুটবল উৎসবে ১০টি ম্যাচ পরিচালনা করেন। ২০১৯ সালে ঢাকায় সাফ অনূর্ধ্ব-১৫ টুর্নামেন্টের দুটি ম্যাচে রেফারিং করেন। ভারতের সুব্রত কাপে, নেপাল-ভুটান এমনকি এশিয়ার বাইরে ইউরোপে গিয়েও দায়িত্ব পালন করেছেন জয়া। লেভেল ৩, ২ ও ১ কোর্স শেষ করে বাংলাদেশের জাতীয় পর্যায়ের রেফারি হন। পরে বিশ্ব ফুটবলের সর্বোচ্চ নিয়ন্ত্রক সংস্থা ফিফা রেফারি হওয়ার ফিটনেস টেস্টে উত্তীর্ণ হন।
ব্যক্তিগত জীবন
জয়ার পিতা সঞ্জীবন চাকমা ছিলেন কৃষি উন্নয়ন করপোরেশনের কর্মকর্তা । মা মালতি চাকমা রাঙামাটিতে একটি বেসরকারি সংস্থায় কর্মরত। সঞ্জীবন চাকমা একসময় ভলিবল খেলতেন। সে দিক থেকে জয়া পরিবারের সূত্রে খেলাধূলায় আগ্রহী হন। জয়ার এক বোন বাংলাদেশ বেতারে উপস্থাপনা করেন অপর বোন কারাতে খেলোয়াড়।
রংপুর জিলা স্কুল
রংপুর জিলা স্কুল বাংলাদেশের রংপুর জেলায় অবস্থিত একটি সরকারি মাধ্যমিক বিদ্যালয়। এটি বাংলায় প্রতিষ্ঠিত উপমহাদেশের প্রাচীনতম বিদ্যালয়গুলির একটি। ১৯৩২ সালে শতবর্ষ হলেও তা ১৯৩৭ সালের ১১ এপ্রিল বিদ্যালয়টি প্রথম শতবর্ষ উদ্‌যাপন করে।
প্রতিষ্ঠা ও ইতিহাস
১৮২৮ সালের জনশ্রুতি অনুযায়ী, ধারণা করা হয় ১৮২৫ সালে রংপুর জিলা স্কুলের কার্যক্রম শুরু হয়। ১৮৩২ সালে অখণ্ড বাংলার তৎকালীন গভর্নর লর্ড উইলিয়াম বেন্টিংক "জমিদারদের স্কুল" নামে বিদ্যালয়ের ভিত্তিপ্রস্তর স্থাপন করেন। প্রাথমিকভাবে বিদ্যালয়ের কার্যক্রম পরিচালিত হতো খড়ের তৈরি একটি আটচালা ঘরে (বর্তমান মূল ভবনের উত্তর-পূর্বে পুরাতন ইঁদারার কাছাকাছি এর অবস্থান ছিল)। পরবর্তীকালে কুচ বিহার রাজার উদ্যোগে একটি দালান নির্মাণ করা হয়। বিদ্যালয়টি ভারতবর্ষের অন্যতম প্রাচীন শিক্ষা প্রতিষ্ঠান।
১৮২৩ সালে গভর্নর লর্ড উইলিয়াম বেন্টিংকের এর পাশ্চাত্য শিক্ষা প্রসারের জন্য প্রতিটি জেলায় একটি করে জেলা স্কুল প্রতিষ্ঠার নীতি এবং ১৮৩৫ সালের শিক্ষানীতির (এতে ইংরেজি ভাষা, সাহিত্য, দর্শন, ইতিহাস, বিজ্ঞান, চিকিৎসা, আইন সর্বোপরি পাশ্চাত্যশিক্ষা প্রদানের সুপারিশ করা হয়) আওতায় ইস্ট ইন্ডিয়া কোম্পানি শাসিত ব্রিটিশ ভারতের প্রাদেশিক সরকারের শিক্ষাবিভাগ ১৮৬২ সালে রংপুরের বিখ্যাত জমিদার স্কুল "রংপুর জিলা স্কুলে" রূপান্তরিত করে। সেসময়ে স্কুলটি ২,৬১৬ রুপি বার্ষিক অনুদান পেত। উল্লেখ্য যে ‘জেলা’ বা ‘জিলা’ শব্দটি আরবি শব্দ ‘জিলা’ (ضلع) হতে আগত যেটি বাংলায় ‘জেলা’তে রূপান্তরিত। শব্দটি মুঘল আমল হতেই ‘প্রশাসনিক বিভাগ’ অর্থে ব্যবহৃত হচ্ছে। ইংরেজরাও শব্দটি গ্রহণ করে যেটির ইংরেজি রূপ ‘ZILLA’। অর্থাৎ ‘রংপুর জিলা স্কুল’ এর অর্থ ‘প্রশাসনিক বিভাগ বা জেলা রংপুরের বিদ্যালয়’।
১৮৭৩ সালে রংপুর জিলা স্কুলের ছাত্রসংখ্যা ছিল একশত ষাট জন। এন্ট্রাস পরীক্ষার্থী ছিল মাত্র চারজন। এন্ট্রাস পরীক্ষায় ঐ সালে কলকাতা বিশ্ববিদ্যালয়ের আওতায় একজন প্রথম বিভাগ, দুইজন দ্বিতীয় বিভাগ, একজন তৃতীয় বিভাগ প্রাপ্ত হন। পরবর্তীতে রংপুর জিলা স্কুল বৃহত্তর বাংলার প্রায় ৩৪টি স্কুলের মধ্যে ভাল ফলের জন্য ‘দ্বিতীয় শ্রেণির কলেজ’ (Second Grade College) এর মর্যাদা পায়। সে সময়ের প্রধান শিক্ষক বাবু চন্দ্রনাথ ভট্টাচার্য অধ্যক্ষ এবং বিখ্যাত পণ্ডিত যাদেশ্বর তর্করত্ন সংস্কৃত বিষয়ের অধ্যাপক হিসাবে নিয়োগপ্রাপ্ত হন। নানা কারণে চার বছর পর কলেজের কার্যক্রম বন্ধ হয়ে যায়। বিদ্যালয়ের ছাত্রসংখ্যা ১৮৮৪ সালে ৩৩৩ জন, ১৮৯৯ সালে ৩৬৭ জন এবং ১৯০১ সালে ৩৮৫ ছিল। এ সময় রংপুর জিলা স্কুল প্রথম শ্রেণির বিদ্যালয়ের মর্যাদা পায়। ১৯০৪ সালে বিদ্যালয়ে বিজ্ঞান বিভাগ খোলা হয়।
জমিদারবর্গ শিক্ষার মান উন্নয়নে এবং দরিদ্র ও মেধাবী শিক্ষার্থীদের আর্থিক সহায়তার জন্য সম্মিলিত ভাবে ‘ভিক্টোরিয়া স্কলারশিপ’ চালু করেন। ১৮৭৪ সালে রংপুরের ফতেহপুর পরগনার (বর্তমান পীরগঞ্জ উপজেলার) জমিদার ধরপৎ সিং তার পিতার স্মৃতি রক্ষার্থে এবং ছাত্রদের উৎসাহ দেওয়ার জন্য ‘দয়াল সিং রৌপ্য পদক’ চালু করেন। তার মৃত্যুর পর এ ব্যবস্থা চালু রাখেন তার স্ত্রী নিস্তারিণী দেবী। জেলার অন্য জমিদার কালীপ্রসন্ন সেন, দ্বারিকানাথ রায় চৌধুরী, কাকিনার জমিদার (বর্তমান লালমনিরহাট জেলায় অবস্থিত) প্রমুখ মিলে আট টাকা হারে উপবৃত্তি চালু করেন। সে অর্থ সরকারি বৃত্তি-বঞ্চিত দরিদ্র-মেধাবী ছাত্রদের জন্য বরাদ্দ ছিল।
এই স্কুলের প্রতিষ্ঠাতা সচিব ছিলেন কুণ্ডীর জমিদার রাজমোহন রায় চৌধুরী (১৭৮৭-১৮৪৭)। তারপর তারই ছোট ভাই কাশীচন্দ্র রায় চৌধুরী ও কালিচন্দ্র রায় চৌধুরী এ দায়িত্ব পালন করেন। ইংরেজির পরিবর্তে বাংলাকে শিক্ষার মাধ্যম করার জন্য পরবর্তী সেক্রেটারি তুষভাণ্ডারের জমিদার রমনী মোহন রায় চৌধুরী (১৮৮০-১৯৮৭) সরকারের নিকট আবেদন করেন। তার আবেদন ও সাংবাদিকদের ব্যাপক লেখালেখির পর আবেদন মঞ্জুর হয়। রংপুর জিলা স্কুল সহ প্রদেশের অনেক স্কুলে বাংলা চালু হয় এবং ‘বাংলা স্টাইপেন্ড স্কুল’ স্থাপনের সূচনা ঘটে। স্কুলের গেট সে সময় পশ্চিমমুখী ছিল ও উত্তর দিকেও একটি গেট ছিল। ষাটের দশকের শেষের দিকে স্কুলটি পাইলট স্কুল ভুক্ত হয় এবং ‘রংপুর জিলা (পাইলট) স্কুল’ হিসাবে চলে।
অবকাঠামো
১৮৭৫ সালে দুর্ভাগ্যজনকভাবে বিদ্যালয় ভবনটি পুড়ে যায়। তখন প্রায় এক বছর রংপুরের কেরানিপাড়ার প্রমুখ বিদ্যানুরাগী ব্যক্তিবর্গের বাসভবনে চলে একাডেমিক কাজ। পরের বছর কুচবিহারের মহারাজার উদ্যোগে তারই দানকৃত দ্বিতল ভবনে ক্লাস চলে। এই ভবনটি ছিল জরাজীর্ণ, সে কারণে জেলাপরিষদ ভবনেও ক্লাস হত। শ্রেণিকক্ষের স্বল্পতায় পাশেই জনৈক মি. রেইনির সিল্ক গোডাউনেও (বর্তমান সরকারি বালিকা উচ্চবিদ্যালয়ের দক্ষিণ-পশ্চিমে কোথাও) একাডেমিক কাজ চলত।
উল্লেখ্য যে, রংপুরের জেলাপরিষদ ভবনটি নির্মিত হয়েছিল ডিমলার (বর্তমান নীলফামারী জেলার একটি স্থান) ধনাঢ্য জমিদার রাজবল্লভ রায় চৌধুরীর বাগান বাড়িতে। ঐ বছরই রংপুরের তৎকালীন জেলা কালেক্টর '''মি. নাথিয়েল স্মিথ ও কুচবিহার, জলপাইগুড়ি, দিনাজপুর, রংপুর ও বগুড়ার একচল্লিশ জন উদ্যোগী জমিদারবর্গের সহায়তায় প্রায় ১৭,৮০০ টাকা তহবিল সংগ্রহ করা হয়। এ সময় বিদ্যালয় ফান্ডে নতুন ভবনের জন্য ১৯,০০০ টাকা জমা হয়। এরপর স্থানীয় জমিদারবর্গ বিশেষত স্থানীয় জমিদার রাধাবল্লভ রায় চৌধুরী''', শ্যামপুরের জমিদার দ্বারিকানাথ রায় চৌধুরী ও তাজহাটের মহারাজার আনুকূল্যে ফান্ডে অর্থের পরিমাণ দাড়ায় ২৫,০০০ টাকা। নতুন ভবনের জন্য প্রয়োজন ছিল ৩০,০০০ টাকা। সম্ভবত ব্রিটিশ সরকার বাকি টাকার যোগান দিয়েছিল।
১৯১১ সালে দূরের ছাত্রদের জন্য স্কুলের পিছনের মাঠের পশ্চিম পাশে ব্রাহ্মণ ছাত্রাবাস ও ক্ষত্রিয় ছাত্রাবাস প্রতিষ্ঠা করা হয় যা যথাক্রমে শুধু হিন্দু ব্রাহ্মণ ও ক্ষত্রিয় ছাত্রদের জন্য বরাদ্দ ছিল। যার একটিতে সর্বমোট ৪৯০০ টাকা ব্যয় হয়েছিল। ১৯১৫ সালে আরও চারটি শ্রেণিকক্ষ নির্মাণ করা হয় (বর্তমান পুরাতন দ্বিতল ভবনের প্রথম পর্যায়ে এই চারটি কক্ষ নির্মিত হয়)। ১৯১৯ দূরের মুসলমান শিক্ষার্থীদের জন্য নির্মিত হয় মুসলিম ছাত্রাবাস। হোস্টেল তত্ত্বাবধায়কের জন্যও আবাসন ব্যবস্থা এর সাথেই ছিল।
স্বাধীনতা উত্তরকালে রংপুর জিলা স্কুলের অবকাঠামোগত কলেবর আরও বৃদ্ধি পায়। মূল ভবনের সাথে দ্বিতীয় ভবনের পূর্ণ সংযোগ হয়। দ্বিতীয় ভবনের পিছনে (উত্তরে) কর্মমুখী শিক্ষার একটি ল্যাবরেটরি তৈরি হয়। উত্তর-পূর্ব কোণে প্রধান শিক্ষকের একতলা বাসভবন নির্মিত হয়। পূর্বের সীমানা উঁচু করা হয় এবং হোস্টেল সুপারের আলাদা বাসভবন নির্মিত হয়। ১৯৭৩ সালে প্রধান শিক্ষক মোহাম্মদ রুস্তম আলী খানের সময়কালে বিদ্যালয়ের নিজ উদ্যোগে প্রধান ভবনের উত্তরে মসজিদ নির্মিত হয়। শিক্ষকদের সহায়তায় ছাত্রদের নকশায় তিন সপ্তাহের টিফিনের টাকা দিয়ে শহীদ মিনার নির্মিত হয়। তখন টিফিন ফি ছিল দুই টাকা। মিনারের চারপাশে রাজশাহী বিশ্ববিদ্যালয়ের শহিদ জোহার মাজারে নির্মিত বাগানের আদলে বাগান তৈরি করা হয়। ১৯৯৫-৯৬ সালে কর্মমুখী শিক্ষা ল্যাবরেটরির পূর্বে তৃতীয় ভবন এবং ২০০১ সালে দ্বিতীয় ভবনের পশ্চিমে দ্বিতল একাডেমিক ভবন নির্মিত হয়। ২০০২ সালে (২৪শে মার্চ, ১০ই চৈত্র, ১৪০৮ বঙ্গাব্দ) অডিটোরিয়াম ভবনের ভিত্তিপ্রস্তর স্কুলের প্রাক্তন ছাত্র ও তৎকালীন শিক্ষাসচিব মোহাম্মদ শহীদুল আলমের উপস্থিতিতে তারই বর্ষীয়ান অবসরপ্রাপ্ত শিক্ষক মোঃ গোলাম রব্বানী কর্তৃক স্থাপিত হয় এবং ২০০৪ সালের ১৪ই ডিসেম্বর (৩০শে অগ্রহায়ণ, ১৪১১ বঙ্গাব্দ) তৎকালীন শিক্ষামন্ত্রী কর্তৃক উদ্বোধিত হয়। এ সময় বিদ্যালয়ের বর্তমান প্রবেশদ্বারটিও নির্মিত হয়। একই আদলে রংপুর সরকারি কলেজের প্রবেশদ্বারটিও নির্মিত হয়। ২০০৭ সালে ডিবেটিং ক্লাব নির্মাণ করা হয়।
উল্লেখযোগ্য প্রাক্তন ছাত্র
যে সব খ্যাতনামা ব্যক্তি এই বিদ্যালয়ের ছাত্র ছিলেন, তাদের মধ্যে কয়েকজনের নাম উল্লেখ করা হল:
১৯৫২ সালে
রংপুর জিলা স্কুল প্রতিষ্ঠার পর থেকেই বিভিন্নভাবে আঞ্চলিক ও জাতীয় পর্যায়ে বিশেষ অবদান রেখে চলছে। তারই ধারাবাহিকতা রক্ষিত হয় ১৯৫২ সালের ২২শে ফেব্রুয়ারি ভাষা অধিকার আদায় ও ছাত্র-হত্যার প্রতিবাদে ছাত্রমিছিল বের করার মাধ্যমে। ১৯৫২ সালের ২১শে ফেব্রুয়ারি ঢাকায় ছাত্রমিছিলে গুলি চালানোর প্রতিবাদে ২২শে ফেব্রুয়ারি সকাল আনুমানিক ১১টায় রংপুরের কারমাইকেল কলেজের কিছু ছাত্রনেতার নেতৃত্বে রংপুর জিলা স্কুলের প্রধান ফটক হতে ছাত্রমিছিল বের করা হয়। মিছিলে রংপুর জিলা স্কুলের উল্লেখযোগ্য সংখ্যক ছাত্র সক্রিয়ভাবে অংশগ্রহণ করে। মিছিলটি রংপুর শহর প্রদক্ষিণ করার সময় জেলা পরিষদের সামনে পুলিশ লাঠি চার্জ করে। ফলে ছাত্ররা ছত্রভঙ্গ হয়ে যায় এবং আবার তারা পাবলিক লাইব্রেরির সামনে একত্রিত হয়। জিলা স্কুলের অধিকাংশ ছাত্র শ্রেণিকক্ষে প্রবেশ করায় সরকারি নির্দেশে তাদের বের হতে দেয়া হয় নি। তবুও কিছু ছাত্র শ্রেণিকক্ষ ত্যাগ করে গোপনে মিছিলে যোগ দেয়।
সেই সময়ের প্রতিবাদী ছাত্রদের কজন হলেন পরমাণু বিজ্ঞানী ড. এম এ ওয়াজেদ মিয়া, সাবেক সেনাপ্রধান জেনারেল মুহাম্মদ মুস্তাফিজুর রহমান (বীরবিক্রম), রাজশাহী বিশ্ববিদ্যালয়ের অর্থনীতি বিভাগের বিভাগীয় প্রধান অধ্যাপক মোঃ ইউনুস, গণপূর্ত অধিদপ্তরের প্রধান প্রকৌশলী মুকিতুর রহমান, পেট্রোবাংলার পরিচালক মারুফ খান, রংপুর আইনজীবী সমিতির সভাপতি মোঃ আব্দুল গণি, রাজা রামমোহন ক্লাবের প্রেসিডেন্ট ও সমাজকর্মী মনোয়ার হোসেন, গৌস আহমদ চুন্নু, নাট্য ব্যক্তিত্ব নগেন বর্মণ, অধ্যাপক শফিকুর রহমান খান,ভাষা সৈনিক সুফী মোতাহার, মোঃ আফজাল প্রমুখ।
১৯৭১ সালে
১৯৭১ সালে রংপুর জিলা স্কুলে পাকিস্তানি মিলিটারি ক্যাম্প ছিল। রংপুর জিলা স্কুলের তৎকালীন প্রধান শিক্ষক ছিলেন যথাক্রমে আহমেদ মকসেদ আলী এবং আব্দুল কাদের মন্ডল। স্কুলের কার্যক্রম যথানিয়মে চলত তবে ছাত্র উপস্থিতি অতি নগণ্য ছিল। রংপুর জিলা স্কুলের কিছু শিক্ষার্থীর নাম নিচে দেয়া হল যাঁরা মুক্তিযুদ্ধে অংশ নিয়ে ছিলেন:
প্রাতিষ্ঠানিক রূপরেখা
পূর্বের মতো বর্তমানেও রংপুর জিলা স্কুল অত্র অঞ্চলের শ্রেষ্ঠ বিদ্যালয় হিসাবে অবিসংবাদিতভাবে স্বীকৃত। ২০০০ সালের পূর্বে ও পরে রংপুর জিলা স্কুল বহুবার জাতীয় পর্যায়ে শ্রেষ্ঠ বিদ্যালয়ের মর্যাদা পেয়েছে। শ্রেষ্ঠ প্রধান শিক্ষক হিসাবে তিনবার জাতীয় পুরস্কারে ভূষিত হন মোঃ কুদ্দুস আলী। ২০০২ ও ২০০৩ সালে এই স্কুলের শিক্ষক যথাক্রমে বাবু সুবোধচন্দ্র দেবনাথ ও শহীদুল হক জাতীয় পর্যায়ে শ্রেষ্ঠ শ্রেণি-শিক্ষকের স্বর্ণপদক প্রাপ্ত হন।
খেলাধুলার ক্ষেত্রে অনেকেই বিদ্যালয়ের গণ্ডি পেরিয়ে জাতীয় পর্যায়ে অবদান রেখেছেন। এক্ষেত্রে আবুল কালাম আজাদ, গোলকিপার শান্টু, মহসিন, ইকবাল, স্বপন, মজনু, ফিরোজ, খোকন, জাকিউল প্রমুখের নাম উল্লেখযোগ্য। বছরের শুরুতেই বার্ষিক ক্রীড়া প্রতিযোগিতার আয়োজন করা হয় যাতে বিদ্যালয়ের শিক্ষার্থীরা অংশ নেয়। শিক্ষার্থীরা আন্তঃশ্রেণি খেলার পাশাপাশি প্রায়ই আন্তঃজেলা ও আন্তঃবিভাগীয় খেলায় অংশ নেয়। এই স্কুলের খেলোয়াড়গণ প্রায়ই জাতীয় পর্যায়েও চ্যাম্পিয়ন হয়। এছাড়া বার্ষিক মিলাদ মাহফিল, সরস্বতী পূজা, অন্যান্য ধর্মীয় অনুষ্ঠান ও মহীয়সী নারী বেগম রোকেয়ার জন্ম-মৃত্যু বার্ষিকী পালন করা হয়। রংপুর জিলা স্কুল স্কাউটিং এ পরপর রাষ্ট্রপতি পদক পায়। দু এক বছর পরপরই শিক্ষার্থীদের অনেকেই স্কাউটে জিলা স্কুলের পক্ষে সম্মানজনক পদক প্রাপ্ত হচ্ছে, বিদেশ-ভ্রমণ করছে। ১৯৯৪ ও ১৯৯৮ সালে জাতীয় স্কুল বিতর্কে প্রথম স্থান এবং আরও দু’চার বার রানারআপ হয়েছে।
প্রাতিষ্ঠানিক ব্যবস্থা
১৯৯১ খ্রিষ্টাব্দ থেকে স্কুলে দুটি অধিবেশনে (শিফ্‌ট) শিক্ষাদান করা হচ্ছে যথা: প্রভাতী অধিবেশন এবং দিবাকালীন অধিবেশন। সকাল ৭.৩০ থেকে প্রভাতী অধিবেশন এবং দুপুর ১২.০০ থেকে দিবা অধিবেশনের কার্যক্রম শুরু হয়। । আবার শ্রেণির চারটি করে শাখা রয়েছে যথা ‘ক’ শাখা, ‘খ’ শাখা, ‘গ’ শাখা, ‘ঘ’ শাখা। ‘ক’ ও ‘গ’ শাখার পাঠ প্রভাতী অধিবেশনে এবং ‘খ’ ও ‘ঘ’ শাখার পাঠ দিবা অধিবেশনে প্রদান করা হয়। অভিজ্ঞ এবং দক্ষ শিক্ষকদের তত্ত্বাবধানে স্কুলটিতে উচ্চমানের শিক্ষা প্রদান করা হয়। এটি বালক বিদ্যালয় হলেও এখানে পুরুষের পাশাপাশি মহিলারাও শিক্ষকতা করেন। ১৩ জন কর্মচারী, ৫২ জন শিক্ষক-শিক্ষিকা, ২ জন সহ-প্রধান শিক্ষক, ১ জন প্রধান শিক্ষক বিদ্যালয়টি পরিচালনা করেন (২০১৩)।
শিক্ষা সুবিধাসমূহ
এই বিদ্যালয়ে উঁচুমানের পাঁচটি বিজ্ঞানাগার, ১,০০০ পুস্তকসম্বলিত একটি সমৃদ্ধ গ্রন্থাগার, একটি সুবিশাল কম্পিউটার ল্যাবরেটরি, একটি ডিবেটিং ক্লাব ও সুবৃহৎ ও আধুনিক মিলনায়তন রয়েছে। পদার্থবিদ্যা, রসায়ন ও জীববিদ্যা, কর্মমুখী শিক্ষা, কৃষি শিক্ষার প্রায়োগিক পাঠসমূহ সাধারণত বিজ্ঞানাগারে পড়ানো হয়। বিদ্যালয়ে পুকুর রয়েছে যাতে সাঁতার প্রতিযোগিতার আয়োজন করা হয়। বিদ্যালয়ে প্রতিবছর বার্ষিক ক্রীড়া প্রতিযোগিতার আয়োজন এবং শিক্ষার্থীদের শিক্ষাসফরের ব্যবস্থা করা হয়। এছাড়া বিদ্যালয়ে কিছু জাতীয় সংস্থার শাখা চালু আছে যথা:
আবাসন ব্যবস্থা
দূরের শিক্ষার্থীদের জন্য বিদ্যালয়ের নিজস্ব আবাসন ব্যবস্থা আছে। এটি স্কুল প্রাঙ্গণের ভেতরেই অবস্থিত যা ‘রংপুর জিলা স্কুল হোস্টেল’ নামে পরিচিত। এতে আসন পেতে শ্রেণি-শিক্ষকের মাধ্যমে প্রধান শিক্ষক বরাবর আবেদন করতে হয়।
ফলাফল
রংপুর জিলা স্কুল যেহেতু বৃহত্তর রংপুর ও এর আশেপাশের এলাকার প্রথম স্কুল তাই স্বাভাবিকভাবেই শুরু থেকেই পড়াশোনার ক্ষেত্রে জিলা স্কুল অসাধারণ সাফল্য অর্জন করছে, যা আজও অব্যাহত আছে। ১৯৮০ সাল পর্যন্ত নথি পাওয়া যায়, যাতে দেখা যায় যে প্রতি বছরই মাধ্যমিক পরীক্ষায় বোর্ডের মেধা তালিকায় (প্রথম থেকে বিংশ) এই স্কুলের ছাত্রের নাম আছে। ১৯৮০ সালে ৩ জন, ১৯৮১ সালে ৫ জন, ১৯৮২ সালে ২ জন, ১৯৮৩ সালে ২ জন—এভাবে প্রতি বছরই প্রথম বিশ জনের তালিকায় জিলা স্কুলের ছাত্রের নাম থাকছে যা আজও অব্যাহত। প্রাথমিক ও নিম্ন মাধ্যমিক বৃত্তি পরীক্ষাতেও ফল খুবই ভাল।  ১৯৯৯ খ্রিষ্টাব্দে এবং ২০০০ খ্রিষ্টাব্দে এস.এস.সি.পরীক্ষায় রংপুর জিলা স্কুলের ছাত্র রাজশাহী শিক্ষাবোর্ডে প্রথম স্থান অধিকার করেছে। ২০০৪ সালে প্রাথমিক ও জুনিয়র বৃত্তি পরীক্ষায় এ বিদ্যালয় ‘রংপুর অঞ্চল’ এ ছেলেদের মধ্যে প্রথম স্থান অধিকার করে।
ভর্তি প্রক্রিয়া
স্কুলটিতে ৩য় থেকে ১০ম শ্রেণি পর্যন্ত শিক্ষা প্রদান করা হয়। সাধারণত ৩য়, ৬ষ্ঠ ও ৯ম শ্রেণিতে (৬ষ্ঠ ও ৯ম শ্রেণিতে আসন খালি থাকা সাপেক্ষে) ছাত্র ভর্তি করা হয়। স্কুলের অফিসিয়াল ওয়েবসাইটের মাধ্যমে ভর্তি পরীক্ষার জন্য আবেদন করতে হয়। যেসব ছাত্র ভর্তি পরীক্ষায় ভাল ফলাফল করে তারাই ভর্তি হওয়ার সুযোগ পায়।
বেতন
সরকারি স্কুল হওয়ায় এই বিদ্যালয়ে পড়াশোনার খরচ অনেক কম। প্রতি মাসে বেতনের সাথে টিফিন ফি নেয়া হয়। হোস্টেলের ছাত্রদের আলাদা ফি দিতে হয়।
শিক্ষার্থীদের পোশাক
স্কুলের নির্দিষ্ট পোশাক হল সাদা শার্ট (ফুলহাতা বা হাফহাতা দুটোই গ্রহণযোগ্য), খাকি রঙের ফুল প্যান্ট ও সাদা কেড্‌স ও মোজা। এছাড়া শীতকালে নীল রঙের সোয়েটারও পোশাকের অন্তর্ভুক্ত। শার্টের বাম পকেটে স্কুলের মনোগ্রামযুক্ত ব্যাজ এবং কাঁধে প্রভাতী অধিবেশনে নীল রঙের কাঁধ-ব্যাজ ও নেমপ্লেট এবং দিবা অধিবেশনে মেরুন রঙের কাঁধ-ব্যাজ ও নেমপ্লেট থাকা পোশাকের অন্তর্ভুক্ত। ২০১৫ সাল হতে ছাত্রদের পরিচয়পত্র প্রদান করা হচ্ছে। শার্ট ইন করে পরতে হয় এবং কালো বেল্ট পরা আবশ্যক।
খেলাধুলা
বিংশ শতাব্দীর শুরুর দিকে বিদ্যালয় মাঠে নাটোরের রাণী ভবাণীর গোবিন্দগঞ্জ স্টেটের বর্ধন কুটির জমিদার ‘বর্ধন কুটি’ ফুটবল টুর্নামেন্ট চালু করেন। ১৯২২ সালের নথি থেকে জানা যায় টুর্নামেন্টে প্রধান শিক্ষক বাবু প্রমথনাথ ভট্টাচার্য সেক্রেটারি ও জেলা ম্যাজিস্ট্রেট মি. এলিস সভাপতি ছিলেন। এই টুর্নামেন্টে জিলা স্কুল মাঠে এক আনন্দমেলার সৃষ্টি হয়। কথিত আছে এই টুর্নামেন্ট চূড়ান্ত পর্যায়ে যেতে পারতো না। সেমিফাইনালেই কোন না কোন অজুহাতে খেলা পেছানো হতো। এমনকি ক্রীড়ামোদীদের অনুরোধেও খেলার তারিখ পেছানো হত। ১৯৩১ সাল পর্যন্ত বিভিন্ন সময় ‘হার্ডিন্জ ফুটবল টুর্নামেন্ট’ জিলা স্কুল মাঠে অনুষ্ঠিত হত। টুর্নামেন্টে কুচবিহারের রাজার দল সহ দূর-দূরান্তের ফুটবল দল প্রতিযোগিতায় অংশগ্রহণ করত। ১৯২৮ সালের শেষ দিকে কুচবিহার মহারাজার দল ও কাকিনার জমিদারের ফুটবল দলের মধ্যে দ্বন্দ্বের সৃষ্টি হয়ে ছিল। সেবারের প্রতিযোগিতা শেষ পর্যায়ে পৌঁছায় নি। বিদ্যালয় পর্যায়ে ‘কে কে ফুটবল টুর্নামেন্ট’ চালু ছিল। এতে জেলার বিভিন্ন বিদ্যালয়ের ছাত্ররা অংশ নিতো। জমিদার দ্বারিকানাথ রায় চৌধুরীর পুত্র কুমার কালীনাথ রায় চৌধুরীর নামেই চলত এই টুর্নামেন্ট। যার পরিচালনা কমিটিতে জেলা কালেক্টর ও জিলা স্কুলের প্রধান শিক্ষক সভাপতি ও সম্পাদক পদে অধিষ্ঠিত থাকতেন। স্কুলের সংগ্রহশালায় কে কে ফুটবল টুর্নামেন্টের একটি শিল্ড পাওয়া যায় যাতে দেখা যায় যে রংপুর জিলা স্কুল ১৯৩৪ সালে রানার আপ হয়েছিল।জাতীয় স্কুল টেলিভিশন বিতর্ক প্রতিযোগিতায় রংপুর জিলা স্কুল একাধিকবার চ্যাম্পিয়ন হওয়ার গৌরব অর্জন করেছে।
রামেশ্বরলাল কাবরা
রামেশ্বরলাল কাবরা ভারতের একজন শিল্পপতি। ২০১৮ সালে, তিনি গ্রামীণ ও উপজাতীয় সমাজে কাজের জন্য পদ্মশ্রী সম্মান পেয়েছিলেন।
বাংলাদেশ থেকে নেপালে চলে আসেন এবং তারপর ভারতে ফিরে আসেন, রামেশ্বরলাল কাবরা বোম্বেতে একটি ছোট বৈদ্যুতিক ব্যবসায়ের দোকান থেকে শুরু করেন। তিনি আরআর কাবেল প্রতিষ্ঠা করেন এবং গ্রুপটি তার সেগমেন্টের বাজারের নেতৃস্থানীয়দের মধ্যে একটি।
২০০৮ গ্রীষ্মকালীন অলিম্পিকে সাঁতার – মহিলাদের ২০০ মিটার ব্যক্তিগত মেডলি
২০০৮ অলিম্পিক গেমসে মহিলাদের ২০০মিটার ব্যক্তিগত মেডলি বিভাগের প্রতিযোগিতা আগস্টের ১১ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি প্রথমবার বাটারফ্লাই স্ট্রোক, দ্বিতীয়বার ব্যাকস্ট্রোক, তৃতীয়বার ব্রেস্টস্ট্রোক এবং চতুর্থবার অর্থাৎ শেষবার ফ্রিস্টাইল। সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।
সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
রবিন দে
রবিন দে (১৮ই মার্চ ১৯২২ — ২২শে জুলাই ১৯৮০) আসামের একজন রোমাঞ্চ রহস্যধর্মী ঔপন্যাসিক এবং অভিনেতা ছিলেন। তিনি দস্যু ভাস্কর সিরিজ ও পবন সিরিজ-এর রচয়িতা। দস্যু ভাস্কর সিরিজে ৬২ টি উপন্যাস অন্তর্ভুক্ত রয়েছে এবং প্রথম উপন্যাসের শিরোনাম অসমীয়া ভাষায় দস্যু ভাস্কর আবির্ভাব ছিল, যা সত্তর ও আশির দশকে পাঠকদের মধ্যে জনপ্রিয় হয়ে ওঠে। তিনি অসমীয়া সাহিত্যের পাঠকদের কাছে রংমন ছদ্মনামে বেশি পরিচিত। এছাড়া তিনি একজন অভিনেতাও ছিলেন। তাঁর লেখা প্রথম উপন্যাসের নাম কুঁওলীর আঁরে আঁরে (অর্থাৎ:- কুয়াশার আড়ে আড়ে)।
সংক্ষিপ্ত জীবনী
রবিন দে ১৯২২ সালের ১৮ই মার্চ আসামের শিবসাগর জেলার নাজিরায় এক বাঙালি পরিবারে জন্মগ্রহণ করেন। তিনি নাজিরায় এবং কলকাতা বিশ্ববিদ্যালয়ের স্কটিশ চার্চ কলেজে অধ্যয়ন করেন। তিনি ১৯৪৩ সালে মাধ্যমিক পরীক্ষায় উত্তির্ন হন এবং তারপর উচ্চ শিক্ষার জন্য কলকাতা চলে যান ও পড়াশুনার পাশাপাশি "সোভিয়েত দেশ" নামক পত্রিকার অসমীয়া প্রুফ রিডার হিসেবে অসমীয়া সাহিত্যের কাজ চালিয়ে যান। তিনি অসমীয়া সাহিত্যের একজন জনপ্রিয় লেখক হলেও বঙাল খেদা আন্দোলনের সময় জাতিগতভাবে বাঙালি হওয়ার কারণে, অসম ছেড়ে চলে যেতে বাধ্য হন। তিনি ২২শে জুলাই ১৯৮০ সালে মৃত্যুবরণ করেন।
সাহিত্য কর্ম
দস্যু ভাস্কর উপন্যাস ছাড়াও রংমন ডাকু, পবন কোঁয়ার ও পর্বতর রিঙগনি নামে আরও কয়েকটি শিশু উপন্যাস লিখেছেন। তাঁর সামাজিক উপন্যাস নিপতর পাত ধারাবাহিকভাবে অসমীয়া পত্রিকা আমার প্রতিনিধিতে প্রকাশিত হয়েছিল, যদিও সেটি অসম্পূর্ণ থেকে যায়।
গ্রন্থপঞ্জি
দস্যু ভাস্কর সিরিজ
অন্যান্য উপন্যাস
অরবিন্দ কাম্বলে
অরবিন্দ কাম্বলে (জন্ম: ২৮ ফেব্রুয়ারি ১৯৫২, উদগির, লাতুর) ভারতের মহারাষ্ট্রের ওসমানাবাদ লোকসভা কেন্দ্র থেকে ৮ম লোকসভা সদস্য ছিলেন।
তিনি একই আসন থেকে নবম, দশম ও দ্বাদশ লোকসভায় নির্বাচিত হয়েছিলেন।
মখদুম ফায়াজ আহমেদ হাশমি
মখদুম ফায়াজ আহমেদ হাশমি একজন পাকিস্তানি রাজনীতিবিদ এবং পাঞ্জাবের প্রাদেশিক পরিষদের সদস্য।
রাজনৈতিক পেশা
পাকিস্তান তেহরিক-ই-ইনসাফের প্রার্থী হিসাবে ২০১৮ সালে পাকিস্তানি উপনির্বাচনের নির্বাচনী পিপি -২৬১ নির্বাচনী এলাকা থেকে হাশমী পাঞ্জাবের প্রাদেশিক পরিষদে নির্বাচিত হয়েছিলেন। তিনি পাকিস্তান পিপলস পার্টির মখদুম হাসান রাজা হাশিমকে পরাজিত করেছিলেন। হাশমি ২৯,৫২৬ ভোট পেয়েছেন এবং তার নিকটতম প্রতিদ্বন্দ্বী ১৪,৯৯৫ ভোট পেয়েছেন।
মানবতাবাদী মনোবিজ্ঞান
মানবতাবাদী মনোবিজ্ঞান হল এমন একটি দৃষ্টিভঙ্গি যা সমগ্র ব্যক্তির দিকে তাকানোর উপর জোর দেয় এবং স্বাধীন ইচ্ছা, স্ব-কার্যকারিতা এবং স্ব-বাস্তবকরণের মত ধারণাগুলিকে জোর দেয়। কর্মহীনতার দিকে মনোনিবেশ করার পরিবর্তে, মানবতাবাদী মনোবিজ্ঞান মানুষকে তাদের সম্ভাবনা পূরণ করতে এবং তাদের মঙ্গলকে সর্বাধিক করতে সাহায্য করার চেষ্টা করে।
মানবতাবাদী চিন্তাবিদরা অনুভব করেছিলেন যে মনোবিশ্লেষণ এবং আচরণবাদ উভয়ই খুব হতাশাবাদী, হয় সবচেয়ে দুঃখজনক আবেগের উপর ফোকাস করে বা ব্যক্তিগত পছন্দের ভূমিকাকে বিবেচনায় নিতে ব্যর্থ হয়।
যাইহোক, এই তিনটি চিন্তাধারাকে প্রতিযোগী উপাদান হিসাবে ভাবার প্রয়োজন নেই। মনোবিজ্ঞানের প্রতিটি শাখা মানব মন এবং আচরণ সম্পর্কে আমাদের বোঝার জন্য অবদান রেখেছে।
মানবতাবাদী মনোবিজ্ঞান আরও একটি মাত্রা যোগ করেছে যা ব্যক্তির আরও সামগ্রিক দৃষ্টিভঙ্গি নেয়।
মানবি, কর্ণাটক
মানবি (Manvi) ভারতের কর্ণাটক রাজ্যের রায়চুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬২ মিটার (১১৮৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মানবি (কর্ণাটক) শহরের জনসংখ্যা হল ৩৭,৫৫৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৪৭%। পুরুষদের মধ্যে সাক্ষরতার হার ৫৫% এবং নারীদের মধ্যে এই হার ৩৯%। সারা ভারতের সাক্ষরতার হার ৫৯.৫%, তার চাইতে মানবি (কর্ণাটক) এর সাক্ষরতার হার কম।
এই শহরের জনসংখ্যার ১৭% হল ৬ বছর বা তার কম বয়সী।
ক্রুতিকা দেসাই খান
ক্রুতিকা দেসাই খান (née দেসাই, শৈলীকৃত ক্রুত্তিকা দেসাই; জন্ম: ২৩ ফেব্রুয়ারি ১৯৬৮), একটি ভারতীয় চলচ্চিত্র, থিয়েটার এবং টেলিভিশন অভিনেত্রী। তিনি ভারতের প্রথম দিকে নির্মিত টেলিভিশন ধারাবাহিক বুনিয়াদ এ মঙ্গলা চরিত্রের জন্য সুপরিচিত। তিনি চন্দ্রকান্ত, মানসি (টক শো), এয়ার হোস্টেস, সুপারহিট মুকব্ল্লা - প্রথম ভারতীয় গণনা প্রদর্শনী অনুষ্টান, হাঙ্গামা - ভ্রমণ বিষয়ক অনুষ্ঠান, নুরজাহান- ঐতিহাসিক, দিওয়ার-হ্যামলেট (স্টার টিভি), জি টিভির ধারাবাহিক রাম মিলায়ে জোড়ি এবং উত্তরণ অভিনয় করেন। তিনি স্টার প্লাসের প্রাত্যহিক অনুষ্ঠান মেরে আঙ্গনে মে তে শান্তির দেবী চরিত্রে অভিনয় করেছিলেন, যেট সর্বাধিক সফলতা অর্জন করে এবং দীর্ঘদিন যাবত চলমান অনুষ্ঠানগুলির একটি হিসেবে পরিচিতি লাভ করে। অনুষ্ঠানটি ২০১২ সালের আগস্টে ২ বছরের সফলভাবে চলার পর শেষ হয়।
ব্যক্তিগত জীবন
হিন্দি চলচ্চিত্র অভিনেতা জয়ন্তের পুত্র এবং অভিনেতা আমজাদ খান এর ভাই ইমতিয়াজ খান দেসাই বিয়ে করেন। এই দম্পতি ১টি কন্যা সন্তান রয়েছে।
রক্তে সোডিয়াম আধিক্য
রক্তে সোডিয়াম আধিক্য বা ইংরেজিতে হাইপারনেট্রেমিয়া বলতে রক্তরসে সোডিয়ামের উচ্চ ঘনত্বকে বুঝায়। প্রাথমিক লক্ষণগুলির মধ্যে তৃষ্ণার তীব্র অনুভূতি, দুর্বলতা, বমি বমি ভাব এবং ক্ষুধা হ্রাস অন্তর্ভুক্ত থাকতে পারে। গুরুতর উপসর্গগুলির মধ্যে রয়েছে বিভ্রান্তি, পেশী টান এবং মস্তিষ্কে বা তার চারপাশে রক্তপাত । সাধারণত সিরাম সোডিয়ামের মাত্রা হলো(১৩৫–১৪৫ mEq/L )। রক্তে সোডিয়াম আধিক্য সাধারণত ১৪৫mmol/L এর বেশি সিরাম সোডিয়াম স্তরকে সংজ্ঞায়িত করে।[১ ] গুরুতর অবস্থা তখনই ঘটে যখন এর মাত্রা ১৬০ mmol/L এর উপরে চলে যায়।[২ ]
লক্ষণ ও উপসর্গ
প্রধান উপসর্গ তৃষ্ণা। মস্তিষ্কের কোষ সংকোচিত হওয়ার ফলে সবচেয়ে গুরুত্বপূর্ণ লক্ষণগুলি প্রকাশ পায় এর মধ্যে রয়েছে বিভ্রান্তি, মাংসপেশীর টান বা খিঁচুনি । গুরুতর সিরামে সোডিয়ামের মাত্রা অতিরিক্ত বেড়ে গেলে খিঁচুনি এবং কোমা হতে পারে।
কারণ
রক্তে সোডিয়াম আধিক্যের সাধারণ কারণগুলির মধ্যে রয়েছে:
কম পরিমাণ
যাদের শরীরে তরল, রক্ত, পানির পরিমাণ কম বা হাইপোভোলেমিয়া আছে:
স্বাভাবিক পরিমাণ
যাদের শরীরে তরল, রক্ত, পানির পরিমাণ স্বাভাবিক বা ইউভোলেমিয়া আছে:
অতিরিক্ত পরিমাণ
যাদের যাদের শরীরে তরল, রক্ত, পানির পরিমাণ উচ্চ বা হাইপারভোলেমিয়া আছে:
রোগ নির্ণয়
রক্তে সোডিয়াম আধিক্য নির্ণয় করা হয় যখন একটি মৌলিক বিপাকীয় প্যানেল রক্ত পরীক্ষায় সোডিয়ামের ঘনত্ব ১৪৫-mmol/L এর বেশি দেখায়।
চিকিৎসা
চিকিৎসার প্রধান ভিত্তি হল আপেক্ষিক জলের ঘাটতি সংশোধন করার জন্য অত্যধিক পরিমাণ জল পান করা। জল সরাসরি মুখের মাধ্যমে বা বেশী অসুস্থ ব্যক্তির ক্ষেত্রে শিরাপথে দেওয়া যেতে পারে। শুধুমাত্র জল কিন্তু শিরাপথে সরাসরি দেওয়া যায় না (কারণ অসমোলারিটি সমস্যার কারণে রক্তের প্রবাহে লোহিত রক্তকণিকা ফেটে যায় ), বরং ডেক্সট্রোজ (চিনি) বা স্যালাইন (লবণ) দিয়ে শিরাপথে দেওয়া যেতে পারে। যাইহোক, রক্তে সোডিয়াম আধিক্যের অত্যধিক দ্রুত সংশোধন সম্ভাব্যভাবে খুব বিপজ্জনক। শরীর (বিশেষ করে মস্তিষ্ক ) উচ্চ সোডিয়াম ঘনত্বের সাথে খাপ খায়। মুক্ত জলের সাথে সোডিয়ামের ঘনত্ব দ্রুত কমানোর ফলে, একবার এই অভিযোজনটি ঘটে গেলে, মস্তিষ্কের কোষগুলিতে জল প্রবাহিত হয় এবং সেগুলি ফুলে যায়। এর ফলে সেরিব্রাল এডিমা হতে পারে, যার ফলে খিঁচুনি, মস্তিষ্কের স্থায়ী ক্ষতি কিংবা মৃত্যু পর্যন্ত হতে পারে। অতএব, উল্লেখযোগ্য রক্তে সোডিয়াম আধিক্য ইলেক্ট্রোলাইট ভারসাম্যহীনতার চিকিৎসার জন্য  অভিজ্ঞতা সম্পূন্ন একজন চিকিৎসক থেকে সাবধানতার সাথে চিকিৎসা করানো উচিত।চিকিৎসক  কনজেস্টিভ হার্ট ফেইলিউরের ক্ষেত্রে থিয়াজাইড মূত্রবর্ধক (যেমন, ক্লোরথ্যালিডোন ) বা নেফ্রোপ্যাথিতে কর্টিকোস্টেরয়েডের মতো মেডিসিন ব্যবহার করে থাকেন।[১৯ ]
তথ্যসূত্র
<references group="" responsive="1">
বহিঃসংযোগ
ইলেকট্রোলাইট ভারসাম্যহীনতা
দক্ষিণ এশিয়া অলিম্পিক কাউন্সিল
দক্ষিণ এশিয়া অলিম্পিক কাউন্সিল যা পূর্বে সাউথ এশিয়ান স্পোর্টস ফেডারেশন নামে পরিচিত ছিল, হল দক্ষিণ এশীয় গেমস, দক্ষিণ এশীয় শীতকালীন গেমস ও দক্ষিণ এশীয় বীচ গেমসের নিয়ন্ত্রণ ও পরিচালনাকারী সংস্থা। দক্ষিণ এশিয়ার ৭টি দেশ এর সদস্য। সাউথ এশিয়ান স্পোর্টস ফেডারেশন দক্ষিণ এশীয় সহযোগিতা সংস্থা সার্ক এর সদস্য রাষ্ট্র সমুহের মধ্যে ক্রীড়া সম্পর্ক বৃদ্ধির জন্য গঠিত হয়েছিল।
ইতিহাস
সাউথ এশিয়ান স্পোর্টস ফেডারেশন ১৯৮৪ সালে গঠিত হয়েছিল। ২০০৪ সালে পাকিস্তানের ইসলামাবাদে অনুষ্ঠিত এর ৩২তম সভায় নাম পরিবর্তন করে বর্তমান নামে নামকরণ করার সিদ্ধান্ত হয়েছিল। দক্ষিণ এশিয়া অলিম্পিক কাউন্সিলরের সদর দপ্তর পরবর্তীতে অনুষ্ঠিত দক্ষিণ এশীয় গেমসের স্বাগতিক শহরে থাকে এবং সংস্থার সভাপতি হন স্বাগতিক জাতীয় অলিম্পিক কমিটির সভাপতি। এর বর্তমান সভাপতি পাকিস্তানের আরিফ হাসান।
সভাপতিগন
দক্ষিণ এশিয়া অলিম্পিক কাউন্সিলের সংবিধান অনুযায়ী এর সভাপতি নির্বাচিত হন পরবর্তী দক্ষিণ এশীয় গেমসের স্বাগতিক জাতীয় অলিম্পিক কমিটির সভাপতি।
সদস্য
দক্ষিণ এশিয়া উপ মহাদেশে অবস্থিত ৭টি রাষ্ট্র দক্ষিণ এশিয়া অলিম্পিক কাউন্সিলের সদস্য:
প্রাক্তন সদস্য
দক্ষিণ এশিয়া অলিম্পিক কাউন্সিলের প্রাক্তন সদস্য হল:
ঘাগড়া ইউনিয়ন, কাউখালী
ঘাগড়া বাংলাদেশের রাঙ্গামাটি জেলার অন্তর্গত কাউখালী উপজেলার একটি ইউনিয়ন।
আয়তন
ঘাগড়া ইউনিয়নের আয়তন ৩০,০৮০ একর (১২১.৭৩ বর্গ কিলোমিটার)। এটি কাউখালী উপজেলার সবচেয়ে বড় ইউনিয়ন।
জনসংখ্যা
২০১১ সালের পরিসংখ্যান অনুযায়ী ঘাগড়া ইউনিয়নের লোকসংখ্যা ২৫,৬১৯ জন। এর মধ্যে পুরুষ ১৩,৬৮৮ জন এবং মহিলা ১১,৯৩১ জন।
অবস্থান ও সীমানা
কাউখালী উপজেলার সর্ব-পূর্বে ঘাগড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের পশ্চিমে ফটিকছড়ি ইউনিয়ন, দক্ষিণে কলমপতি ইউনিয়ন, দক্ষিণ-পশ্চিমে চট্টগ্রাম জেলার রাঙ্গুনিয়া উপজেলার ইসলামপুর ইউনিয়ন, দক্ষিণ-পূর্বে কাপ্তাই উপজেলার ওয়াজ্ঞা ইউনিয়ন, পূর্বে রাঙ্গামাটি সদর উপজেলার মগবান ইউনিয়ন এবং উত্তর-পূর্বে রাঙ্গামাটি সদর উপজেলার সাপছড়ি ইউনিয়ন ও কুতুকছড়ি ইউনিয়ন অবস্থিত।
প্রশাসনিক কাঠামো
ঘাগড়া ইউনিয়ন কাউখালী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি মোবাছড়ি, কচুখালী, ঘাগড়া ও ঘিলাছড়ি এ ৪টি মৌজায় বিভক্ত।
শিক্ষা ব্যবস্থা
ঘাগড়া ইউনিয়নের সাক্ষরতার হার ৪২.৪২%। এ ইউনিয়নে ২টি কলেজ, ৫টি মাধ্যমিক বিদ্যালয়, ১টি দাখিল মাদ্রাসা, ১টি পালি কলেজ ঘাগড়া ২টি নিম্ন মাধ্যমিক বিদ্যালয় ও ২৯টি প্রাথমিক বিদ্যালয় রয়েছে।
যোগাযোগ ব্যবস্থা
ঘাগড়া ইউনিয়নে যোগাযোগের প্রধান সড়ক চট্টগ্রাম-রাঙ্গামাটি মহাসড়ক।আবার ঘাগড়া হয়ে বড়ইছুড়ি কাপ্তাই বান্দরবান,রাজস্থলী এবং ঘাগড়া হয়ে সব ধরনের যানবাহনে যোগাযোগ করা যায়।
খাল ও নদী
ঘাগড়া ইউনিয়নের মধ্য দিয়ে প্রবাহিত হচ্ছে ঘাগড়া খাল।
হাট-বাজার
ঘাগড়া ইউনিয়নের প্রধান হাট-বাজার হল ঘাগড়া বাজার।
মিনীষা লাম্বা
মিনীষা লাম্বা (জন্ম: ১৮ জানুয়ারি ১৯৮৫ ) হলেন একজন ভারতীয় অভিনেত্রী, যিনি ২০০৫ সাল হতে ২০১৪ সাল পর্যন্ত হিন্দি চলচ্চিত্রে অভিনয় করেছেন। তিনি ২০০৫ সালে মুক্তিপ্রাপ্ত ইয়াহান চলচ্চিত্রের মাধ্যমে বলিউডে অভিষেক করেছেন। তার অভিনীত চলচ্চিত্রসমূহের মধ্যে হানিমুন ট্র্যাভেলস প্রাইভেট লিমিটেড (২০০৭), বাচনা এ হাসিনো (২০০৮), ওয়েল ডান আব্বা (২০০৯) এবং ভেজা ফ্রাই ২ (২০১১) উল্লেখযোগ্য। ২০১৪ সালে, তিনি কালারসে সম্প্রচারিত জনপ্রিয় অনুষ্ঠান বিগ বস ৮-এ অংশগ্রহণ করেন, যেখানে তিনি ১৫তম স্থান অধিকার করেন।
প্রারম্ভিক জীবন
মিনীষা লাম্বা ১৯৮৫ সালের ১৮ই জানুয়ারি তারিখে নতুন দিল্লি র একটি শিখ পরিবারে জন্মগ্রহণ করেন। তার বাবা হলেন কাওয়েল লাম্বা, মা হলেন মঞ্জু লাম্বা এবং ভাই হলেন করণবীর লাম্বা। তিনি এক বছর যাবত চেন্নাইয়ের ছেত্তিনাদ বিদ্যাশ্রম স্কুল পড়াশোনা করেন এবং অতঃপর তিনি শ্রীনগরের আর্মি পাবলিক স্কুলে ভর্তি হন, যেখানে তিনি তার স্কুলের শিক্ষা সম্পন্ন করেছেন। তিনি দিল্লি বিশ্ববিদ্যালয়ের মিরান্ডা হাউস হতে ইংরেজি (স্নাতক) বিভাগে পড়াশুনা করেন।
ব্যক্তিগত জীবন
২০১৫ সালের ৬ই জুলাই তারিখে মিনীষা তার দীর্ঘ-দিনের প্রেমিক রায়ান থ্যামের সাথে বিবাহ বন্ধনে আবদ্ধ হন। রায়ান থ্যাম হচ্ছেন জুহুর একটি নাইটক্লাবের মালিক এবং পূজা বেদীর চাচাতো ভাই।
আব্দুল মালেক হালিম
মাওলানা আব্দুল মালেক হালিম হলেন হেফাজতে ইসলাম বাংলাদেশের সাবেক নায়েবে আমির।    তিনি কওমি মহিলা মাদ্রাসার প্রবর্তক। এবং হাইলধর আল-জামিয়াতুল আরাবিয়া লিল বানীনা ওয়াল বানাতের প্রতিষ্ঠাতা ও অধ্যক্ষ। যা বাংলাদেশের প্রথম মহিলা মাদ্রাসা। আব্দুল মালেক হালিম ইসলামী ঐক্যজোটের সিনিয়র ভাইস চেয়ারম্যান হিসেবেও দায়িত্ব পালন করছেন। তিনি নিজামে ইসলাম পার্টির সাবেক চেয়ারম্যান।
শিক্ষা
আব্দুল মালেক হালিম জামিয়া ইসলামিয়া পটিয়া থেকে উচ্চশিক্ষা লাভ করেন।
কর্মজীবন
মাওলানা মালেক লেখাপড়া শেষ করে স্থানীয় মাদ্রাসায় শিক্ষক হিসাবে কর্মজীবন শুরু করেছিলেন। পরে তিনি সৌদি আরবে গিয়ে মসজিদে ইমামের দায়িত্ব পালন করেন। তিনি সৌদি আরব এবং অন্যান্য আরব দেশগুলিতে নারীদের শিক্ষার ব্যবস্থা দেখে অনুপ্রাণিত হয়েছিলেন এবং নারীদের জন্য একটি ইসলামি স্কুল প্রতিষ্ঠার সিদ্ধান্ত নিয়েছিলেন। কাবার ইমাম তার গ্রামে এসে মহিলা মাদ্রাসা করার জন্য অনুপ্রানিত করেছিলেন। অবশেষে তিনি ১৯৭২ সালে আল জামিয়াতুল আরাবিয়া লিল বানীনা ওয়াল বানাত হাইলধর প্রতিষ্ঠা করেন এবং প্রতিষ্ঠানের অধ্যক্ষ হিসাবে দায়িত্ব পালন করেন।
ওপেনভিপিএন
OpenVPN একটি ভার্চুয়াল প্রাইভেট নেটওয়ার্ক (VPN) যা পয়েন্ট-টু-পয়েন্ট বা সাইট-টু-সাইট নিরাপদ সংযোগ বাস্তবায়ন করে রাউটেড বা ব্রিজড কনফিগারেশনে এবং রিমোট এক্সেস ফেসিলিটিজ এ। এটি ক্লায়েন্ট ও সার্ভার উভয় এপ্লিকেশন বাস্তবায়ন করে।
OpenVPN পিয়ারদেরকে প্রি-শেয়ার্ড কী, সার্টিফিকেট বা ইউজারনেম / পাসওয়ার্ড ব্যবহার করে একে অপরকে অনুমোদনের অনুমতি দেয়। যখন কোনও মাল্টিক্লিয়েন্ট-সার্ভার কনফিগারেশন ব্যবহৃত হয়, এটি সার্ভারকে স্বাক্ষর এবং সার্টিফিকেট কর্তৃপক্ষ ব্যবহার করে প্রতিটি ক্লায়েন্টের জন্য একটি অনুমোদনের সার্টিফিকেট প্রকাশের অনুমতি দেয়।
এটি ওপেনএসএসএল এনক্রিপশন লাইব্রেরিটি ব্যাপকভাবে, পাশাপাশি টিএলএস প্রোটোকল ব্যবহার করে এবং এতে অনেকগুলি সুরক্ষা এবং নিয়ন্ত্রণ বৈশিষ্ট্য রয়েছে। এটি একটি কাস্টম সুরক্ষা প্রোটোকল ব্যবহার করে যা কী এক্সচেঞ্জের জন্য এসএসএল / টিএলএস ব্যবহার করে। এটি নেটওয়ার্ক অ্যাড্রেস অনুবাদক (NAT) এবং ফায়ারওয়াল ট্র্যাভারস করতে সক্ষম।
ওপেনভিপিএন বেশ কয়েকটি সিস্টেমে পোর্ট এবং এম্বেড করা হয়েছে। উদাহরণস্বরূপ, ডিডি-ডাব্লুআরটিতে ওপেনভিপিএন সার্ভার ফাংশন রয়েছে। মাল্টি-প্রোটোকল ভিপিএন সার্ভার সফটইথার ভিপিএন -এও ওপেনভিপিএন প্রোটোকলের একটি বাস্তবায়ন রয়েছে।
এটি জেমস ইয়োনান লিখেছেন এবং এটি জিএনইউ জেনারেল পাবলিক লাইসেন্স সংস্করণ 2 (জিপিএলভি 2) এর শর্তাবলী অনুসারে মুক্ত সফ্টওয়্যার। তাছাড়া, বাণিজ্যিক লাইসেন্স রয়েছে।
এনক্রিপশন
ওপেনভিপিএন ডেটা এবং কন্ট্রোল উভয় চ্যানেলের এনক্রিপশন সরবরাহ করতে ওপেনএসএসএল লাইব্রেরি ব্যবহার করে। এটি ওপেনএসএলকে সমস্ত এনক্রিপশন এবং প্রমাণীকরণের কাজ করতে দেয়, ওপেনএসপিএল প্যাকেজেের সমস্ত সাইফারগুলি ওপেনভিপিএনকে ব্যবহার করার অনুমতি দেয়। এটি সংযোগে সুরক্ষার অতিরিক্ত স্তর যোগ করতে (তৈরীকারীর দ্বারা "এইচএমএসি ফায়ারওয়াল" হিসাবে পরিচিত) HMAC প্যাকেট অথেনটিকেশনও ব্যবহার করতে পারে। এটি আরও ভাল এনক্রিপশন কর্মক্ষমতা পেতে হার্ডওয়্যার এক্সেলেরেশন ব্যবহার করতে পারে। এমবেড টিএলএস এর জন্য সমর্থন সংস্করণ 2.3 থেকে শুরু হয়।
অথেন্টিকেশন
ওপেনভিপিএন এর একে অপরের সাথে পিয়ারদের অনুমোদনের জন্য বিভিন্ন উপায় রয়েছে। ওপেনভিপিএন প্রি-শেয়ার্ড কী, সার্টিফিকেট ভিত্তিক, এবং ইউজারনেম/পাসওয়ার্ড-ভিত্তিক অথেন্টিকেশন সরবরাহ করে। প্রি-শেয়ার্ড কী সবচেয়ে সহজ এবং সার্টিফিকেট ভিত্তিক সর্বাধিক শক্তিশালী এবং বৈশিষ্ট্য সমৃদ্ধ । ২.০ সংস্করণে ইউজারনেম/পাসওয়ার্ডের সার্টিফিকেট সহ বা ছাড়াই অথেন্টিকেট করা যায়। তবে, ইউজারনেম / পাসওয়ার্ডের অথেন্টিকেশন ব্যবহার করতে, ওপেনভিপিএন থার্ড-পার্টি মডিুলের উপর নির্ভর করে।
নেটওয়ার্কিং
ওপেনভিপিএন ইউজার ডেটাগ্রাম প্রোটোকল (ইউডিপি) বা ট্রান্সমিশন কন্ট্রোল প্রোটোকল (টিসিপি) ট্রান্সপোর্টের মাধ্যমে চলতে পারে, একক টিসিপি / ইউডিপি পোর্টে মাল্টিপ্লেক্সিং এসএসএল টানেল তৈরি করে (ইউডিপির জন্য [rfc:3948 আরএফসি 3948)।]
২.৩.x সিরিজ থেকে, ওপেনভিপিএন আইপিভি 6 কে সম্পূর্ণ সমর্থন করে একটি টানেলের অভ্যন্তরে ভার্চুয়াল নেটওয়ার্কের প্রোটোকল হিসাবে এবং ওপেনভিপিএন অ্যাপ্লিকেশনগুলিও আইপিভি 6 এর মাধ্যমে সংযোগ স্থাপন করতে পারে। এটি বেশিরভাগ প্রক্সি সার্ভারের ( এইচটিটিপি সহ) মাধ্যমে কাজ করার ক্ষমতা রাখে এবং নেটওয়ার্ক ঠিকানা অনুবাদ (NAT) এর মাধ্যমে কাজ করতে এবং ফায়ারওয়ালের মাধ্যমে বেরিয়ে আসতে পারে। সার্ভার কনফিগারেশনটিতে ক্লায়েন্টদের কাছে নির্দিষ্ট নেটওয়ার্ক কনফিগারেশন অপশনগুলো "পুশ করার" ক্ষমতা রয়েছে। এর মধ্যে রয়েছে আইপি ঠিকানা, রাউটিং কমান্ড এবং কয়েকটি সংযোগ অপশন। ওপেনভিপিএন ইউনিভার্সাল টিউএন / ট্যাপ ড্রাইভারের মাধ্যমে নেটওয়ার্কিংয়ের জন্য দুই ধরনের ইন্টারফেস সরবরাহ করে। এটি লেয়ার -3 ভিত্তিক আইপি টানেল (টিইউএন), বা লেয়ার -2 ভিত্তিক ইথারনেট টিএপি তৈরি করতে পারে যা যে কোনও ধরনের ইথারনেট ট্র্যাফিক বহন করতে পারে। ওপেনভিপিএন ডেটা স্ট্রিমটি সংকুচিত করতে বিকল্পভাবে LZO কম্প্রেশন লাইব্রেরী ব্যবহার করতে পারে। পোর্ট 1194 হ'ল ওপেনভিপিএন-এর জন্য অফিশিয়াল আইএএনএ নির্ধারিত পোর্ট নম্বর। প্রোগ্রামটির নতুন সংস্করণগুলি এখন সেই পোর্টে ডিফল্ট। ২.০ সংস্করণের একটি বৈশিষ্ট্য একটি প্রসেসকে একযোগে বেশ কয়েকটি টানেল পরিচালনা করতে অনুমতি দেয়, 1.x সিরিজের "এক প্রসেসে এক টানেল" সীমাবদ্ধতার বিপরীতে।
অপেনভিপিএন এর সাধারণ নেটওয়ার্ক প্রোটোকল (TCP এবং UDP) এর ব্যবহার একে IPsec এর একটি কাঙ্ক্ষিত বিকল্প হিসেবে তৈরী করে ঐসকল পরিস্থিতিতে যেখানে একটি আইএসপি VPN প্রটোকলকে ব্লক করে উচ্চ দামের, "ব্যবসায়ী গ্রেড" সেবায় সাবস্ক্রাইব করার জন্য বাধ্য করে।
যখন ওপেনভিপিএন একটি টানেল স্থাপনের জন্য ট্রান্সমিশন কন্ট্রোল প্রোটোকল (টিসিপি) ট্রান্সপোর্টগুলি ব্যবহার করে, পার্ফরমেন্স ততক্ষন পর্যন্ত গ্রহণযোগ্য থাকবে যতক্ষন পর্যন্ত আন-টানেলড নেটওয়ার্কে পর্যাপ্ত এক্সেস ব্যান্ডউইথের গ্যারান্টি থাকবে যেন টানেল টাইমার এক্সপায়ার্ড হয়ে না যায়। যদি এটি অসত্য হয়, পার্ফরমেন্স নাটকীয়ভাবে বন্ধ হয়ে যায়। এটি "টিসিপি মেল্টডাউন সমস্যা" হিসাবে পরিচিত।
সুরক্ষা
ওপেনভিপিএন বিভিন্ন অভ্যন্তরীণ সুরক্ষা বৈশিষ্ট্য সরবরাহ করে। এটি ওপেনএসএসএল লাইব্রেরির মাধ্যমে 256-বিট পর্যন্ত এনক্রিপশন দেয়, যদিও কিছু সার্ভিস প্রোভাইডার কম দামের অফার করতে পারে, কার্যকরভাবে গ্রাহকদের জন্য দ্রুততম কিছু ভিপিএন সরবরাহ করে। এটি আইপি স্ট্যাক (কার্নেল) অপারেশনের পরিবর্তে ইউজারস্পেসে চলে। অপেনভিপিএন এর root privilege ড্রপ করার ক্ষমতা রয়েছে, mlockall ব্যবহার করুন ডিস্কে সংবেদনশীল তথ্য সোয়াপিং রোধ করার জন্য, একটি chroot জেল এ প্রভেশ করুন ইনিশিয়ালাইজেশনের পরে, এবং একটি SELinux কন্টেক্স এর জন্য এপ্লাই করুন।
ওপেনভিপিএন পিকেসিএস # 11- ভিত্তিক ক্রিপ্টোগ্রাফিক টোকেনের মাধ্যমে স্মার্ট কার্ডগুলির সমর্থন সরবরাহ করে।
এক্সটেনসিবিলিটি
ওপেনভিপিএন তৃতীয় পক্ষের প্লাগ-ইন বা স্ক্রিপ্টগুলির সাথে বাড়ানো যেতে পারে, যা সংজ্ঞায়িত এন্ট্রি পয়েন্টগুলিতে কল করা যেতে পারে। এর উদ্দেশ্য প্রায়শই ওপেনভিপিএনকে আরও উন্নত লগিং সহ প্রসারিত করা, ইউজারনেম এবং পাসওয়ার্ড বর্ধিত এনক্রিপশন, ডাইনামিক ফায়ারওয়াল আপডেট, রেডিয়াস ইন্টিগ্রেশন ইত্যাদি। প্লাগ-ইনগুলি গতিশীলভাবে লোডযোগ্য মডিউল যা সাধারণত সি'তে লেখা হয়, অন্যদিকে স্ক্রিপ্টস ইন্টারফেস ওপেনভিপিএন-তে উপলব্ধ যে কোনও স্ক্রিপ্ট বা বাইনারি কার্যকর করতে পারে। ওপেনভিপিএন সোর্স কোডে পিএএম অথেন্টিকেশন প্লাগ-ইন সহ এই জাতীয় প্লাগইনের কয়েকটি উদাহরণ রয়েছে। এলডিএপি বা এসকিউএল ডেটাবেস যেমন এসকিউএলাইট এবং মাইএসকিউএল এর বিরুদ্ধে অথেন্টিকেশন জন্য বেশ কয়েকটি তৃতীয় পক্ষের প্লাগইন রয়েছে।
প্ল্যাটফর্মস
এটি সোলারিস, লিনাক্স, ওপেনবিএসডি, ফ্রিবিএসডি, নেটবিএসডি, কিউএনএক্স, ম্যাকওএস এবং উইন্ডোজ এক্সপি এবং তার পরবর্তীগুলোতে উপলব্ধ । অপেনভিপিএন মোবাইল ফোনে অপারেটিং সিস্টেম (ওএস) সহ পাওয়া যায় Maemo, উইন্ডোজ মোবাইল 6.5 এবং নীচের, আইওএস 3GS + + ডিভাইস, লাইফস্টাইল আইওএস 3.1.2+ ডিভাইস, অ্যান্ড্রয়েড 4.0+ ডিভাইস, এবং অ্যান্ড্রয়েড ডিভাইসগুলিতে সায়ানোজেনমড আফটার মার্কেট ফার্মওয়্যারটি ফ্ল্যাশ হয়েছে বা সঠিক কার্নেল মডিউল ইনস্টল করা আছে। এটি পাম ওএস সহ কয়েকটি মোবাইল ফোন ওএসের সাথে সামঞ্জস্যপূর্ণ নয়। এটি সাইট্রিক্স বা টার্মিনাল সার্ভিস ওয়েব অ্যাক্সেসের মতো কোনও ওয়েব পৃষ্ঠার হিসাবে দেখানো "ওয়েব-ভিত্তিক" ভিপিএন নয়; প্রোগ্রামটি GUI- ভিত্তিক উইজার্ডের পরিবর্তে ম্যানুয়ালি পাঠ্য ফাইলগুলি সম্পাদনা করে স্বাধীনভাবে ইনস্টল করা হয় এবং কনফিগার করা হয়। ওপেনভিপিএন ভিপিএন ক্লায়েন্টগুলির সাথে সামঞ্জস্যপূর্ণ নয় যারা এল 2 টি পিপি বা পিপিটিপি প্রোটোকলের উপর দিয়ে আইপিএসকে ব্যবহার করে। পুরো প্যাকেজটিতে ক্লায়েন্ট এবং সার্ভার উভয় সংযোগের জন্য একটি বাইনারি রয়েছে, একটি ঐচ্ছিক কনফিগারেশন ফাইল এবং এক বা একাধিক কী ফাইল ব্যবহৃত প্রমাণীকরণ পদ্ধতির উপর নির্ভর করে।
ফার্মওয়্যার বাস্তবায়ন
ওপেনভিপিএন বেশ কয়েকটি রাউটার ফার্মওয়্যার প্যাকেজগুলিতে একীভূত হয়েছে যা ব্যবহারকারীদের তাদের নেটওয়ার্ক রাউটারগুলি থেকে ক্লায়েন্ট বা সার্ভার মোডে ওপেনভিপিএন চালনার অনুমতি দেয়। ক্লায়েন্ট মোডে ওপেনভিপিএন চালিত একটি রাউটার, উদাহরণস্বরূপ, কোনও নেটওয়ার্কের যে কোনও ডিভাইস ওপেনভিপিএন ইনস্টল করার সক্ষমতা প্রয়োজন ছাড়াই কোনও ভিপিএন অ্যাক্সেস করার অনুমতি দেয়।
ওপেনভিপিএন ইন্টিগ্রেশনের সাথে উল্লেখযোগ্য ফার্মওয়্যার প্যাকেজগুলির মধ্যে রয়েছে: ওপেনভিপিএন কিছু প্রস্তুতকারকের রাউটার ফার্মওয়্যারের ক্ষেত্রেও প্রয়োগ করা হয়েছে।
সফ্টওয়্যার বাস্তবায়ন
ওপেনভিপিএন ভায়োটা সফ্টওয়্যার রাউটার থেকে স্বীকৃত যা একটি ওপেন-সোর্স রাউটিং ওএস ভিওসেও সাথে একীভূত হয়েছে।
লাইসেন্সিং
ওপেনভিপিএন দুটি সংস্করণে উপলব্ধ:
শিবাজি কাম্বলে
শিবাজি কাম্বলে সদস্য ছিলেন ১১তম ও ১৩তম লোকসভার সদস্য ছিলেন। তিনি মহারাষ্ট্রের ওসমানাবাদ আসনের প্রতিনিধিত্ব করেছিলেন এবং শিবসেনার সদস্য ছিলেন।
কুয়্যুলারোনু মসজিদ
কুয়্যুলারোনু মসজিদ (Kuyularönü Camii) হল তুরস্কের একটি মসজিদ। এটি তুরস্কের আন্তালিয়া প্রদেশের আলানিয়া শহরে অবস্থিত।
আসল মসজিদটি ১৪৭১ সালে নির্মিত হয়। ১৭৬৫ ও ১৯৪২ সালে মসজিদটিতে ব্যাপক সংস্কার করা হয়। ২০০৫ সালে আরেকবার বড় ধরনের সংস্কারের জন্য মসজিদটি ভেঙে ফেলা হয়। নতুন নির্মিত মসজিদটি ২০০৬ সালের ফেব্রুয়ারিতে জনসাধারণের জন্য উন্মুক্ত করে দেওয়া হয়। মসজিদের উদ্বোধনী অনুষ্ঠানে সাংসদ মেভলুত কাভুসোগলু এবং একজন ইমাম উপস্থিত ছিলেন।
বিংশ শতাব্দী পর্যন্ত মসজিদের মিনারটি কাঠের তৈরি ছিল। বর্তমানে মসজিদটির কাঠামো পাথর ও ইট দিয়ে তৈরি ও দুইতলা বিশিষ্ট। মসজিদের মিহরাব ৫৩০ সেন্টিমিটার লম্বা এবং ৪৪০ সেন্টিমিটার প্রশস্ত। কুয়ুলারোনু মসজিদে প্রতিদিন প্রায় ১০,০০০ লোক আসেন, যার মধ্যে ২০০ জন অ-স্থানীয় পর্যটকও থাকেন।
ডয়চেস জাদুঘর
ডয়েচে জাদুঘর (জার্মান মিউজিয়াম, আনুষ্ঠানিকভাবে Deutsches Museum von Meisterwerken der Naturwissenschaft und Technik; ইংরেজি: বিজ্ঞান ও প্রযুক্তির মাস্টারপিসেসের জার্মান যাদুঘর) জার্মানির মিনুয়ানে অবস্থিত বিশ্বের বৃহত্তম বিজ্ঞান এবং প্রযুক্তি জাদুঘর। এখানে বিজ্ঞান ও প্রযুক্তির ৫০ টি ক্ষেত্রের প্রায় ২৮০০০ প্রদর্শনী বস্তু রয়েছে। প্রতি বছর প্রায় ১.৫ মিলিয়ন দর্শক এখানে ঘুরতে আসে।
ওস্কার ভন মিলারের প্রথম এই জাদুঘর নির্মানের উদ্যগ নেন এবং জার্মান প্রকৌশলীদের (ভিডিআই) সমিতির সভাতে বিষয়টি উপস্থাপন করেন। যার ফলে ১৯০৩ সালের ২৪ জুন জাদুঘরটি প্রতিষ্ঠিত হয়। এটি মিউনিখের বৃহত্তম যাদুঘর। একটি সময়ে দ্য হু, জিমি হেন্ডরিক্স এবং এলটন জন সহ বিভিন্ন পপ এবং রক কনসার্টগুলি হোস্ট করার জন্য যাদুঘরটি ব্যবহার করা হত।
মিউসিয়ামসিন্সেল
বাম|থাম্ব| ডয়েচে মিউজিয়াম ইশার নদীতে একটি ছোট দ্বীপে ডয়েচে মিউজিয়ামের প্রধান কাঠামো অবস্থিত। মধ্যযুগের থেকে এটি রাফটিং কাঠের জন্য ব্যবহৃত হত। ১৭৭২ সালের পূর্বে দ্বীপটিতে কোনও ভবন ছিল না কারণ সেসময় নিয়মিত বন্যা হত। ডান|থাম্ব| লুডুইংসব্রুক থেকে ডয়েস মিউজিয়াম ১৭৭২ সালে দ্বীপে ইসার ব্যারাকগুলি নির্মান করা হয় এবং ১৮৯৯ সালের বন্যার পর ভবনগুলি বন্যার সুরক্ষা দিয়ে পুনর্নির্মাণ করা হয়েছিল। ১৯০৩ সালে নগর পরিষদ দ্বীপটি নতুন নির্মিত ডয়েচে মিউজিয়ামের জন্য দান করবে বলে ঘোষণা করে। কোহলিনিনসেল (কয়লা দ্বীপ) নামের দ্বীপটির নাম পরিবর্তন করে তখন মিউসিয়ামসিন্সেল করা হয়।
অন্যান্য স্থান
মিউসিয়ামসিন্সেলের মূল স্থান ছাড়াও, যাদুঘরের ২টি শাখা রয়েছে, একটি মিউনিখে অন্যটি বনে।
ফ্লুওয়ার্ট শ্লেইসহেইম শাখাটি মিউনিখের কেন্দ্র থেকে ১.৮ কিলমিটার দূরে শিলিসেহেম প্যালেসের কাছাকাছি অবস্থিত। এটি প্রথম বিশ্বযুদ্ধের ঠিক আগে প্রতিষ্ঠিত জার্মানির প্রথম সামরিক বিমানবন্দরগুলির প্রাঙ্গনে অবস্থিত। এটি পুরাতন বায়ু নিয়ন্ত্রণ কেন্দ্র, তথ্যকেন্দ্র নিয়েগঠিত ছিল। ২০০০ সালের শেষের দিকে বাভারিয়ার প্রধানমন্ত্রী ফ্রেন্স-জোসেফ স্ট্রাউসের দৃঢ় অনুমোদনের পরে আধুনিক ভবনগুলো জাদুঘরের আওতায় আনা হয়। বাম|থাম্ব| ডয়েচে মিউজিয়াম বন ফ্লুওয়ার্ট শ্লেইসহেইমে বিভিন্ন আকর্ষণীয় বিমানের প্রদর্শন শুরু করে যার জন্য মিউনিখের জাদুঘরটিতে যায়গা কম পড়ে। আরও অনেকগুলো বিশিষ্ট প্রদর্শনীর মধ্যে উল্লেখযগ্য ১৯৪০ এর দশকে নির্মিত হোর্টেন উড়ন্ত গ্লাইডারের পাখা, যার কয়েকটি অবশিষ্ট অংশ বিভিন্ন যায়গা থেকে পুনরুদ্ধার করা হয়েছে। ১৯৫০ এবং1960-এর দশকে নির্মিত একটি স্থাপনা ভিটিওএল (উল্লম্বভাবে উড্ডয়ন এবং অবতরণ) এখানে সংগ্রহ করা হয়েছে।  পূর্ব জার্মানির সাথে পুনর্মিলনের পর ভিয়েতনাম যুগের যোদ্ধা বিমানের পাশাপাশি রাশিয়ান বিমানগুলি পুনরায় জার্মানির কাছে নিয়ে আসা হয় এগুলো ও এখানে প্রদর্শনী করা হচ্ছে।
ডয়েচ জাদুঘর ভেরকেহারজেন্ট্রাম নামে পরিচিত সর্বশেষ শাখাটি ২০০৩ সালে খোলা হয়েছিল, এটি মিউনিখের থেরেসিয়ানোয়ে অবস্থিত, এবং এটি পরিবহন প্রযুক্তির উপর ভিত্তি করে গড়ে উঠেছে।
বোনের মধ্যে অবস্থিত শাখাটি ১৯৯৫ সালে খোলা হয়েছিল এবং এটি ১৯৪৫ সাল থেকে জার্মান প্রযুক্তি, বিজ্ঞান এবং গবেষণার নিদর্শন প্রদর্শন করে।
ওস্কার ভন মিলার
থাম্ব|ওস্কার ভন মিলার ওস্কর ভন মিলার বৈদ্যুতিক প্রকৌশল গবেষণা করেন এবং ১৮৮২ সালে মিউনিখের গ্লাসপলাস্টে বৈদ্যুতিক প্রযুক্তি প্রদর্শনীর জন্য  মাইসবাচ থেকে মিউনিখ পর্যন্ত (৫৭ কিলোমিটার) প্রথম উচ্চ ভোল্টেজ লাইন নির্মাণের জন্য পরিচিত।। ১৮৮৩ সালে তিনি এইজিতে যোগ দেন এবং মিউনিখে একটি প্রকৌশল অফিস প্রতিষ্ঠা করেন। ১৮৯১ সালে ফ্রাঙ্কফুর্ট বিদ্যুৎ প্রদর্শনী ও বিভিন্ন বিদ্যুৎকেন্দ্রগুলি ওস্কার ভন মিলারের খ্যাতি বৃদ্ধিতে অবদান রেখেছিল। প্রাথমিক যুগে, ডয়েচে মিউজিয়ামের প্রদর্শনী ও সংগ্রহটি ওস্কার ভন মিলারের দ্বারা ব্যক্তিগতভাবে প্রভাবিত হয়েছিল।
ইতিহাস
১৯০৩ সালের সোসাইটির অব জার্মান ইঞ্জিনিয়ার্সের বৈঠকের কয়েক মাস আগে, ওস্কর ভন মিলার একটি ছোট্ট দল গঠন করেছিলেন যারা বিজ্ঞান ও প্রযুক্তি জাদুঘর স্থাপনের তার ইচ্ছা সমর্থন করেছিলেন। সমর্থনের একটি প্রদর্শনীতে এই দল স্বতঃস্ফূর্তভাবে ২৬০,০০০ চিহ্ন দান করে এবং কাজ চালিয়ে যাওয়ার জন্য একটি "অস্থায়ী কমিটি" গঠন করা হয়। বাম|থাম্ব| ইউরোপের রেলের এর অনুরুপ মডেল ট্রেন ১৯০৩ সালের জুন মাসে প্রিন্স লুডভিগ মিউজিয়ামের পৃষ্ঠপোষক হিসাবে কাজ করাতে সম্মত হন এবং মিউনিখ শহর প্রকল্পটির জন্য কোল আইল্যান্ডকে দান করে। এ ছাড়া মিউনিখ, জার্মানি এবং বিদেশের সংগ্রহগুলিও প্রদর্শনীতে অংশগ্রহণ করতে শুরু করে। তখন জাদুঘন ভবন ছিল না, জাতীয় যাদুঘরে প্রদর্শনীগুলো প্রদর্শিত হয়েছিল।
১৯০৬ সালের ১২ নভেম্বর জাতীয় যাদুঘরে আনুষ্ঠানিকভাবে জনসাধারণের জন্য অস্থায়ী প্রদর্শনী আয়োজন করা হয় এবং ১৩ই নভেম্বর স্থায়ী যাদুঘরের জন্য ভিত্তিপ্রস্তর স্থাপন করা হয়।
যাদুঘরের প্রথম নাম দেওয়া হয়, "প্রাকৃতিক বিজ্ঞান ও প্রযুক্তির মাস্টারপিসেসের জার্মান যাদুঘর", যার উদ্দেশ্য বিজ্ঞান ও প্রযুক্তির জার্মান অগ্রগতিতে যাদুঘরে সীমাবদ্ধ না রেখে, বরং জনসাধারণের জন্য উন্মুক্ত করে দেওয়া।
প্রায় ১০ বছর অপেক্ষার পর ওস্কার ভন মিলার ২ মে ১৯২৫ সালে তার ৭০ তম জন্মদিনে নতুন যাদুঘর উদ্বোধন করেন। শুরু থেকে, জাদুঘরটিতে বিভিন্ন গুরুত্ত্বপূর্ণ নথি রাখা হয় এবং সপ্তাহে সাত দিন খোলা থাকে যাতে জনসাধারণের প্রবেশ নিশ্চিত করা যায়। থাম্ব|যাদুঘর এর সিঁড়ির পরিষ্কার সাদা দাগ দ্বিতীয় বিশ্বযুদ্ধের পূর্বে এবং সময়কালে জাদুঘরটি নাৎসি বাহিনীর একটি জুতা এবং ৭ মে ১৯৩৭ সালের সম্পূর্ণ নতুন অটোমোবাইল রুমের মতো কয়েকটি ব্যতিক্রমী সংগ্রহ নিয়ে প্রাচীন প্রদর্শনীর অনুমতি দেওয়া হয়েছিল। ১৯৪৪ সালের শেষ নাগাদ বায়ু বোমা হামলায় জাদুঘরটি ভবনের ৮০ শতাংশ এবং ২০ শতাংশ প্রদর্শনী ক্ষতিগ্রস্ত এবং ধ্বংস হয়ে গিয়েছিল। ১৯৪৫ সালের এপ্রিল মাসে স্বজাতীয় সৈন্যরা মিউনিখে মিছিল করে, এবং শেষ পর্যন্ত জাদুঘর পরিচালক কার্ল ব্যাসলার জার্মান সেনাবাহিনীকে হটিয়ে জাদুঘর সংলগ্ন ব্রিজটিকে রক্ষা করতে সমর্থ হন।